CELEX: 
Language: hu
Date: 2018-10-30 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 1305/2013/EU európai parlamenti és tanácsi rendelet kiegészítéséről, valamint átmeneti rendelkezések bevezetéséről szóló 807/2014/EU felhatalmazáson alapuló bizottsági rendelet módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A vidékfejlesztési támogatásra vonatkozó összes egyszerűsítést az 1305/2013/EU rendelet (EMVA) módosításáról szóló (EU) 2393/2017 rendelet, az ún. salátarendelet vezette be. E módosításnak az a célja, hogy a 807/2014/EU felhatalmazáson alapuló bizottsági rendeletben szabályozott alábbi elemeket összehangolja a salátarendelettel.
            
            
               –Fiatal mezőgazdasági termelő: a „fiatal mezőgazdasági termelő”
                  1
                új fogalommeghatározása szerint az egyedüli vagy más mezőgazdasági termelőkkel közösen történő üzemlétesítés már szerepel az alap-jogiaktusban. Az egyszerűsítés céljából és az alap-jogiaktussal való ismétlődés elkerülése érdekében javasoljuk a 2. cikk módosítását.
            
            
               –A kölcsönös kockázatkezelési alapoknak nyújtott kereskedelmi hitelek: a salátarendeletben döntés született egy kölcsönös kockázatkezelési alapok számára nyújtott, pénzügyi hozzájárulások formájában biztosított jövedelemstabilizáló eszközről, amely ellentételezést kíván nyújtani azoknak a valamely konkrét ágazatba tartozó mezőgazdasági termelőknek, akiknek a jövedelme jelentős mértékben visszaesett
                  2
               . Ezért ki kell terjeszteni a 12. cikk hatályát, hogy az magába foglalja az új jövedelemstabilizáló eszközön keresztül a valamely konkrét ágazatba tartozó mezőgazdasági termelők számára, kereskedelmi hitelek formájában nyújtott támogatást is.
            
            
               –Az Európai Mezőgazdasági Vidékfejlesztési Alap (EMVA) keretében végrehajtott beruházási intézkedésekre vonatkozótámogathatósági szabályok: az EMVA-ból nyújtandó vidékfejlesztési támogatásról szóló 1305/2013/EU rendelet 45. cikke és a 807/2014/EU felhatalmazáson alapuló bizottsági rendelet 13. cikke közös támogathatósági szabályokat állapít meg. A tapasztalatok szerint azonban egyes intézkedésspecifikus – és különösen a beruházási intézkedésekre vonatkozó – támogathatósági szabályok korlátozzák a finanszírozási eszközök vidékfejlesztési programokban való alkalmazását, valamint a finanszírozási eszközök alapkezelők általi rugalmas felhasználását. Ezért döntés született arról, hogy egyes intézkedésspecifikus támogathatósági szabályok nem alkalmazandók a finanszírozási eszközökre.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Az Európai Unió működéséről szóló szerződés 290. cikkének végrehajtásáról szóló, az Európai Parlamentnek és a Tanácsnak címzett bizottsági közleménnyel [COM(2009) 673] összhangban a Bizottság 2018. április 25-én konzultált a vidékfejlesztéssel foglalkozó szakértői csoporttal. A módosítás kedvező fogadtatásra talált a tagállamok körében, amelyek vagy nem vetettek fel további érdemi észrevételt, vagy olyan észrevételeket vetettek fel, amelyekre a Bizottság ki tudott térni.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Ez a rendelet a 807/2014/EU felhatalmazáson alapuló bizottsági rendelet következő rendelkezéseit módosítja: 
            
            
               –a 2. cikket (Fiatal mezőgazdasági termelők) a „fiatal mezőgazdasági termelő” és az „üzem létesítésének napja” új fogalommeghatározásainak figyelembevétele céljából;
            
            
               –a 12. cikket (A kölcsönös kockázatkezelési alapoknak nyújtott kereskedelmi hitelek) a célból, hogy annak hatálya a jövedelemstabilizáló eszközön keresztül a valamely konkrét ágazatba tartozó mezőgazdasági termelők számára nyújtott támogatásra is kiterjedjen;
            
            
               –a 13. cikket (Beruházások) a célból, hogy azt összehangolják az EMVA intézkedésspecifikus, beruházásokra vonatkozó szabályai alól a finanszírozási eszközökre vonatkozóan biztosított eltérésekkel. A finanszírozási eszközökre az 1303/2013/EU rendelet
                  3
                42. cikke szerinti általános támogathatósági szabályokat kell alkalmazni.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.10.30.)
            
            
               az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 1305/2013/EU európai parlamenti és tanácsi rendelet kiegészítéséről, valamint átmeneti rendelkezések bevezetéséről szóló 807/2014/EU felhatalmazáson alapuló bizottsági rendelet módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendeletre
                  4
                és különösen annak 2. cikke (3) bekezdésére, 36. cikke (5) bekezdésére és 45. cikke (6) bekezdésére,
            
         
         
            
               mivel:
            
            
               (1)A 807/2014/EU felhatalmazáson alapuló bizottsági rendelet
                  5
                kiegészíti az 1305/2013/EU rendeletet. Az (EU) 2017/2393 európai parlamenti és tanácsi rendelet
                  6
                az Európai Mezőgazdasági Vidékfejlesztési Alapra (EMVA) vonatkozó általános szabályok egyszerűsítése révén módosította az 1305/2013/EU rendeletet. Az e szabályokat kiegészítő nem alapvető elemeket ezért ennek megfelelően módosítani kell.
            
            
               (2)Az 1305/2013/EU rendelet a 2. cikk (1) bekezdésének n) pontjában kiegészült a fiatal mezőgazdasági termelők közös üzemlétesítésére vonatkozó szabályokkal, továbbá a 2. cikk (1) bekezdésének s) pontjában az „üzem létesítésének napja” fogalommeghatározásával.
            
            
               (3)Az 1305/2013/EU rendelet új 39a. cikkel egészült ki, amely a mezőgazdasági termelők ágazatspecifikus jövedelemstabilizáló eszközön keresztül történő támogatásáról rendelkezik,
            
            
               (4)A finanszírozási eszközökre vonatkozó szabályokat egyszerűsítették az EMVA-ból támogatott beruházási projektekre vonatkozó ágazatspecifikus szabályoknak az európai strukturális és beruházási alapok összességére alkalmazandó közös szabályokkal való összehangolása céljából. Eltérést vezettek be az EMVA beruházási műveleteire alkalmazandó egyes, az 1305/2013/EU rendelet 45. cikkének (1)–(3) bekezdésében meghatározott általános támogathatósági szabályoktól, a vonatkozó környezetvédelmi jogszabályok ugyanakkor továbbra is alkalmazandók.
            
            
               (5)A 807/2014/EU felhatalmazáson alapuló rendeletet ezért ennek megfelelően módosítani kell.
            
            
               (6)Mivel az (EU) 2017/2393 rendelet 2018. január 1-jétől kezdődő hatállyal módosította az 1305/2013/EU rendeletet, helyénvaló ugyanezen időponttól alkalmazandóvá tenni a 807/2014/EU felhatalmazáson alapuló rendelet kapcsolódó módosításait,
            
            
               ELFOGADTA EZT A RENDELETET:
            
            
               1. cikk
            
            
               A 807/2014/EU felhatalmazáson alapuló rendelet a következőképpen módosul:
            
            
               1.A 2. cikk helyébe a következő szöveg lép:
            
            
               „2. cikk
            
            
               Fiatal mezőgazdasági termelő
            
            
               (1) A támogatáshoz jutás tekintetében ugyanazon feltételek vonatkoznak az 1305/2013/EU rendelet 2. cikke (1) bekezdésének n) pontja szerinti olyan fiatal mezőgazdasági termelőkre, akik más mezőgazdasági termelőkkel együttesen vezetve létesítenek mezőgazdasági üzemet, mint az olyan fiatal mezőgazdasági termelőkre, akik egyedüli vezetőként létesítenek mezőgazdasági üzemet. A fiatal mezőgazdasági termelőknek minden esetben ellenőrzést kell gyakorolniuk a mezőgazdaság üzem felett, a tagállam hatályos rendelkezéseiben meghatározottak szerint.
            
            
               (2) Amennyiben a támogatási kérelem jogi személy tulajdonában lévő mezőgazdasági üzemre vonatkozik, az 1305/2013/EU rendelet 2. cikke (1) bekezdésének n) pontja szerinti fiatal mezőgazdasági termelőnek kell ellenőrzést gyakorolnia a jogi személy felett, a tagállam hatályos rendelkezéseiben meghatározottak szerint. Amennyiben a jogi személy tőkéjében vagy irányításában több természetes személy – köztük egy vagy több fiatal mezőgazdasági termelőnek nem minősülő személy – is részt vesz, a fiatal mezőgazdasági termelőnek egyedül vagy más mezőgazdasági termelőkkel közösen képesnek kell lennie ellenőrzést gyakorolni a jogi személy felett.
            
            
                  Amennyiben a jogi személy felett egy másik jogi személy gyakorol – egyedül vagy közösen – ellenőrzést, az első albekezdésben megállapított követelmények minden olyan természetes személyre vonatkoznak, aki a másik jogi személy felett ellenőrzést gyakorol.
            
            
               (3) A kedvezményezett a támogatás odaítéléséről szóló konkrét döntés időpontjától számított legfeljebb 36 hónapos türelmi időszakot kaphat arra, hogy teljesítse a vidékfejlesztési programban előírt szakmai készségek megszerzéséhez kapcsolódó feltételeket.”
            
            
               2.A 12. cikk a következőképpen módosul:
            
            
               „12. cikk
            
            
               A kölcsönös kockázatkezelési alapoknak nyújtott kereskedelmi hitelek
            
         
         
            
               Amennyiben az 1305/2013/EU rendelet 38., 39. és 39a. cikkében említett kölcsönös kockázatkezelési alapokból kifizetendő pénzügyi kompenzáció kereskedelmi hitelekből valósul meg, a hitel futamideje egy és öt év között lehet.”
            
            
               3.A 13. cikk bevezető mondata helyébe a következő szöveg lép:
            
            
               „Az 1305/2013/EU rendelet 45. cikkének alkalmazásában, vissza nem térítendő támogatás formájában nyújtott támogatás esetén az alábbi szabályokat kell alkalmazni:”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetésének napján lép hatályba.
            
            
               Ezt a rendeletet 2018. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2018.10.30.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  
                        Az 1305/2013/EU rendelet 2. cikke (1) bekezdésének n) pontja
               
               
                  
                     (2)
                  
                        Az 1305/2013/EU rendelet 39a. cikke.
               
               
                  
                     (3)
                  
                        Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
               
               
                  
                     (4)
                  
                        HL L 347., 2013.12.20., 487. o.
               
               
                  
                     (5)
                  
                        A Bizottság 807/2014/EU felhatalmazáson alapuló rendelete (2014. március 11.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet kiegészítéséről, valamint átmeneti rendelkezések bevezetéséről (HL L 227., 2014.7.31., 1. o.).
               
               
                  
                     (6)
                  
                        Az Európai Parlament és a Tanács (EU) 2017/2393 rendelete (2017. december 13.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU, a közös agrárpolitika finanszírozásáról, irányításáról és monitoringjáról szóló 1306/2013/EU, a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU, a mezőgazdasági termékpiacok közös szervezésének létrehozásáról szóló 1308/2013/EU és az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról szóló 652/2014/EU rendelet módosításáról (HL L 350., 2017.12.29., 15. o.).